**NAM SE ROLA BREZ DROG IN ALKOHOLA**

V sredo, 10. novembra 2021, smo imeli učenci 8. in 9. razreda naravoslovni dan, ki smo ga poimenovali NAM SE ROLA BREZ DROG IN ALKOHOLA. Osrednja tema so bile droge in alkohol. Prvo uro nas je obiskala policistka iz policijske postaje Krško. Z njo smo se pogovarjali o škodljivosti drog, o vožnji pod vplivom alkohola in prepovedanih substanc ter o delu policistov nasploh. Nekateri med nami so preizkusili, kako deluje alkotest. Drugo šolsko uro je z nami preživela socialna delavka, ki nam je razložila, kako uživanje drog in alkohola vpliva na ljudi ter odnose v družini in med prijatelji. Razložila nam je, kako poteka zdravljenje v primeru zasvojenosti z drogami ali alkoholom.

Preostanek naravoslovnega dne pa so bile z nami prostovoljke iz Mladinskega centra Krško. Po uvodnem spoznavanju smo se razdelili v skupine in izdelovali plakate o našem razmišljanju in razumevanju drog in alkohola. Igrali smo tudi različne igre, povezane s temo dneva. Izvedeli smo ogromno pomembnih podatkov, zato se še bolj zavedamo, da moramo drogam in alkoholu vedno reči NE.

 Taja Krnc, 8. r.